PATVIRTINTA

 Šiaulių lopšelio-darželio „Eglutė“

 direktoriaus 2016 m. gruodžio 22 d.

 įsakymu Nr. V- 63

**ŠIAULIŲ LOPŠELIO-DARŽELIO „EGLUTĖ“**

**VAISTŲ ADMINISTRAVIMO**

**TVARKOS APRAŠAS**

**I. BENDROSIOS NUOSTATOS**

1. Šiaulių lopšelio – darželio „Eglutė“ vaistų administravimo tvarkos aprašas (toliau – Aprašas) nustato vaistų valdymo ir stebėsenos veiksmus lopšelyje-darželyje „Eglutė“ (toliau – Įstaiga).

2. Apraše vartojamos sąvokos atitinka Lietuvos Respublikos švietimo įstatyme ir kituose teisės aktuose vartojamas sąvokas.

3. Aprašas sudarytas vadovaujantis:

3.1. Higienos norma HN-75:2016 „ Ikimokyklinio ir priešmokyklinio ugdymo programų vykdymo, bendrieji sveikatos saugos reikalavimai“ patvirtinimo, patvirtinta Lietuvos Respublikos Sveikatos apsaugos ministro 2016 m. sausio 26 d. įsakymu Nr. V - 93 .

3.2. Sveikatos priežiūros įgyvendinimo ikimokyklinio ugdymo įstaigose metodinėmis rekomendacijomis, parengtomis Sveikatos mokymo ir ligų prevencijos centro.

3.3. Sveikatos priežiūros ikimokyklinio ugdymo įstaigose tvarkos aprašu ir Vaikų sveikatos priežiūros ikimokyklinio ugdymo įstaigose rekomendacijomis, patvirtintomis Lietuvos Respublikos Sveikatos apsaugos ministro 2009 m. vasario 3 d. įsakymu Nr. V-58 (Lietuvos Respublikos Sveikatos apsaugos ministro 2014-01-27 įsakymo Nr. V-124 redakcija).

**II. VAISTŲ VAIKAMS ADMINISTRAVIMAS ĮSTAIGOJE**

4. Vaistų vaikams administravimas Įstaigoje vykdomas kai:

4.1. vaikas serga lėtine neinfekcine liga (pvz., cukriniu diabetu, bronchine astma ar kita) ir jam reikia pagal gydytojo rekomendacijas vartoti vaistus;

4.2. yra parengtos gydytojo rekomendacijos ir su tėvais (globėjais, įtėviais) suderintas vaisto vartojimo administravimo planas: vaistas, dozė, vartojimo tvarkaraštis, vartojimo būdas;

4.3. yra raštiškas tėvų (globėjų, įtėvių) prašymas administruoti vaistų vartojimą vaikui.

**III. BAIGIAMOSIOS NUOSTATOS**

5. Su vaistų administravimo Įstaigoje tvarkos aprašu, pasirašytinai turi būti supažindinti už vaikų ugdymą ir priežiūrą atsakingi pedagogai.

6. Vaistų administravimą Įstaigoje vykdo sveikatos priežiūros specialistas (toliau – Specialistas).

7. Nesant Specialisto, vaistus vaikams, atsiradus poreikiui bei esant gydytojo rekomendacijoms, paduoda grupės pedagogas.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Šiaulių lopšelio-darželio „Eglutė“

tarybos posėdžio 2016 m. gruodžio 21 d.

protokolu Nr. T-4